RESOLUCIÓN do 12 de maio de 2005, da Delegación Provincial de Ourense, pola que se dispón o rexistro, o depósito e a publicación, no Diario Oficial de Galicia, do texto do convenio regulador das condicións de traballo para o persoal laboral ao servizo do Concello do Barco de Valdeorras, para o ano 2005.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 28/10/2005

Visto o texto do convenio regulador das condicións de traballo para o persoal laboral ao servizo do Con
cello do Barco de Valdeorras (código de convenio nº 3200612), para o ano 2005, subscrito o 8 de abril de 2005, polos representantes do citado concello en representación da parte económica, e polo comité de empresa en representación da parte social; e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores; Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro rexistro de convenios colectivos de traballo, existente nesta delegación provincial, e notificacións ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Unidade de Mediación, Arbitraxe e Conciliación.
Terceiro.-Dispor a súa publicación no Diario Oficial de Galicia.
Ourense, 12 de maio de 2005.
José Lage Lage
Delegado provincial de Ourense
Convenio regulador das condicións de traballo para o persoal laboral ao servizo do Concello do Barco de Valdeorras
Capítulo I
Ámbito de aplicación
Artigo 1º.-Ámbito persoal.
As normas contidas neste convenio aplicaranse ao persoal laboral, fixo ou temporal, do Concello do Barco de Valdeorras, ben que, no caso dos contratos temporais, e a salvo sempre a equiparación retributiva e de tempo de traballo, a súa relación laboral co concello deberá ser cando menos de tres meses ao ano, non estando incluídos, no caso contrario, no eido do convenio. Non amparará, así mesmo, aqueles contratos subvencionados que teñan as prestacións económicas prefixadas.
Artigo 2º.-Ámbito temporal.
Este convenio regulador terá unha vixencia desde o 1 de xaneiro de 2005 ata o 31 de decembro de 2005, e prorrogarase automaticamente ata ser substituído por outro novo.
Denuncia: calquera das partes que asinan o acordo poderán realizar a súa denuncia, comunicándollo por escrito á outra parte con dous meses de antelación á finalización da súa vixencia.
Así mesmo, con dous meses de antelación á finalización da duración do convenio, as partes que asinan comprométense a manter unha reunión para constituír a comisión negociadora e establecer un calendario de reunións para a próxima negociación.
Capítulo II
Garantías
Artigo 3º
As condicións recollidas neste convenio forman un todo orgánico e indivisible e, para os efectos da súa aplicación práctica, serán considerados global e conxuntamente, quedando subordinados a calquera disposición xeral de rango superior que puidese ter efectos máis favorables para os empregados públicos. As melloras deste convenio poderán ser compensadas e absorbidas en cómputo anual con aqueloutras melloras iguais ou equivalentes que, dentro do seu ámbito temporal, se puidesen establecer por disposición legal.
Artigo 4º
Quedan reservadas á negociación colectiva todas aquelas materias que, directa ou indirectamente, afecten as condicións de traballo do persoal deste concello, particularmente: as retribucións, oferta de emprego, sistemas de selección, promoción e provisión de postos de traballo, xornada laboral, calendario de vacacións, réxime disciplinario, xestión de servizos e métodos de traballo, seguridade e saúde laboral e dereitos sindicais e de participación.
Artigo 5º.-Comisión de control.
Despois da súa aprobación, no prazo máximo de 30 días constituirase unha comisión de control para seguimento do convenio, composta por 4 membros: 2 en representación do concello e outros 2 dos representantes legais dos traballadores.
Cando se trate de asuntos relativos ao Fondo Social, a reunión será conxunta para o convenio e o acordo.
A comisión deberá estar presidida por quen designen as partes de mutuo acordo, sendo designado polo mesmo procedemento o secretario. Cada unha das partes pode estar asistida polos seus asesores. Cada unha das partes poderá presentar perante a comisión de control do convenio os diferentes conflitos e irregularidades que poidan xurdir da interpretación e aplicación do convenio, ao fin de que a comisión emita o ditame e, consecuentemente, utilizar as medidas legais que procedan. Esta comisión reunirase por petición de calquera das partes dentro das 48 horas seguintes á súa comunicación.
As súas funcións consistirán na emisión de ditames sobre os seguintes temas:
a) Interpretación dos artigos ou cláusulas deste documento.
b) Vixilancia do cumprimento do convenio.
c) Actualización das normas do convenio e ordenanzas, estudando a necesidade da súa incorporación, procedéndose en consecuencia.
d) Cantas outras actividades leven á eficacia práctica do convenio.
e) Cadros de persoal e postos de traballo.
As funcións ou actividades desta comisión non impedirán en ningún caso o libre exercicio da xurisdición administrativa e contenciosa prevista na lexislación vixente.
A comisión de control elaborará as súas propias normas de funcionamento interno e o seu calendario de reunións. Os acordos tomaranse por unanimidade ou por acordo conxunto de ambas as partes.
Capítulo III
Organización do traballo
Artigo 6º
A organización práctica do traballo será competencia do alcalde, a quen lle corresponde a iniciativa con suxeición á lexislación vixente. Cando diso deriven repercusións sobre as condicións de traballo dos empregados públicos, procederá á negociación cos representantes dos traballadores, de conformidade co título II e artigo 64 do Estatuto dos traballadores. O alcalde está facultado para delegar as súas competencias.
Artigo 7º.-Clasificación profesional.
A clasificación profesional ten por obxecto a determinación, ordenación e definición das diferentes categorías que lles poidan ser asignadas aos empregados públicos.
Artigo 8º.-Traballos de superior categoría.
A realización de traballos de superior e inferior categoría responderá a necesidades excepcionais, imprevisibles e perentorias e durará o mínimo tempo imprescindible.
a) A adscrición dun traballador laboral a un posto de superior categoría faraa a alcaldía, con comunicación aos delegados sindicais dos traballadores. Cando a ocupación no posto de traballo sexa superior a 10 días, a percepción das retribucións complementarias farase efectiva desde o primeiro día e proporcionalmente ao número deles traballados.
O máximo tempo en que un traballador poida estar nesta situación é de seis meses, transcorridos os cales outro traballador ocupará o seu lugar.
b) Ningún traballador poderá realizar traballos de categoría inmediatamente inferior durante un perío
do superior a quince días. Transcorrido o período citado, o traballador non poderá volver ocupar o posto de categoría inferior ata transcorrido un ano; en ningún caso poderán diminuír as retribucións.
c) Os postos cubertos por estes sistemas incluiranse obrigatoriamente na seguinte oferta de emprego.
Artigo 9º.-Segunda actividade.
A corporación e os representantes legais dos traballadores concretarán, dentro das medidas de reorganización, os postos de traballo que poden ser considerados aptos para a creación dunha escala auxiliar dentro da relación de postos de traballo. Tras a aprobación deste convenio formarase tal escala auxiliar, definindo as funcións que deban ser realizadas polo persoal que se adscriba a tales postos. A iso tamén se adscribirá o persoal que teña minguadas as súas facultades e fose considerado así polo servizos médicos competentes, e os maiores de 55 anos. O persoal pasará á escala auxiliar no caso seguinte: por incapacidade para o exercicio da súa función habitual.
Todo o persoal que pase á escala auxiliar conservará o total de retribucións que viña percibindo, excepto no caso de pasar a ocupar un posto con retribucións superiores; nese caso percibirá as que lle correspondan polo posto ocupado.
Considéranse postos de 2ª actividade os de conserxe existentes que van quedando libres ou que sexan de nova creación por necesidades do servizo.
Non obstante, e dada a dificultade de crear prazas laborais de segunda actividade, o concello comprométese a ofertar calquera praza que quede libre, primeiro aos seus traballadores, e, de non lle interesar a ninguén, cubrila polo procedemento que regula este convenio.
Artigo 10º
No caso de que un traballador presente incapacidade manifesta para o exercicio das súas funcións poderá solicitar a súa xubilación por invalidez ou ben o concello tramitala de oficio, sen prexuízo de situacións de segunda actividade. Neste caso o concello farase cargo da diferenza que exista entre a súa pensión e o que viña cobrando. Esta cantidade será fixa e non terá ningunha revalorización e aboarase ata que o traballador reúna os requisitos para a xubilación forzosa. No caso de que lle deneguen a xubilación os organismos competentes, o empregado poderá solicitar a xubilación voluntaria, producíndose os mesmos efectos económicos que os sinalados anteriormente. Para evitar fraudes, o traballador que se queira acoller a estes dereitos pasará as probas e exames que o concello coide convenientes, e con cargo ao propio concello.
Artigo 11º
A empregada pública embarazada terá dereito a que, se o posto de traballo que desempeña é prexudicial para o seu estado, se lle encomenden funcións de acordo coas súas circunstancias.
Capítulo IV
Ingreso, promoción e provisión de postos
Artigo 12º.-Ingreso.
1. Logo de negociación cos representantes legais dos traballadores, o concello aprobará no prazo dun mes desde a aprobación dos orzamentos municipais, a súa oferta de emprego público, que conterá obrigatoriamente todas as prazas vacantes e que será convocada durante o primeiro trimestre do ano.
A oferta de emprego público reservará:
a) A porcentaxe mínima que a lei prevé para a incorporación dos diminuídos ao emprego público.
b) A porcentaxe máxima para a promoción interna.
2. A oferta de emprego público será negociada cos representantes legais dos traballadores, os cales participarán na elaboración e redacción das bases reguladoras de cada convocatoria. Os procedementos de selección, contratación, promoción e provisión realizaranse mediante convocatoria pública e baixo os principios de igualdade, mérito e capacidade.
3. O ingreso no Concello do Barco de Valdeorras realizarase por calquera dos sistemas establecidos na lexislación vixente.
4. A contratación laboral en réxime de duración temporal responderá a necesidades conxunturais e puntuais. Os sistemas de ingreso e selección serán os establecidos con carácter xeral neste convenio, aténdose ao establecido no artigo 12º.2 e 12º.3.
Artigo 13º
Os delegados sindicais dos empregados designarán un vogal nos tribunais de selección, que actuará con voz e voto, e debe ser de igual ou superior categoría á da praza convocada.
Artigo 14º.-Promoción interna.
O concello comprométese a reservar a porcentaxe máxima de prazas que a lei prevé para a promoción interna. O sistema de promoción será o concurso-oposición, no cal a fase do concurso será valorada co 45% da puntuación total do concurso-oposición.
Nestes casos, non se exixirán os coñecementos previamente acreditados en probas anteriores de ingreso ou outras posibles promocións internas.
Os delegados sindicais dos traballadores participarán de igual maneira á sinalada nos artigos 12º e 13º.
Artigo 15º.-Provisión de postos.
O sistema de provisión de postos de traballo será o seguinte:
a) Mediante concurso ou concurso-oposición segundo a lei, que será o sistema normal de provisión. As escalas destes concursos serán aprobadas polo órgano competente, despois da elaboración, con participación dos delegados sindicais dos empregados, e deberá conter os seguintes criterios: nivel de complemento de destino, méritos académicos, antigüidade e méritos profesionais.
b) Mediante libre designación: proveranse mediante este sistema os postos de traballo vinculados dunha maneira directa á alcaldía.
Artigo 16º
En todo caso, estas escalas e probas serán elaboradas conxuntamente cos delegados sindicais que formarán parte dos comités de avaliación, designando un representante. Estes comités de avaliación terán a seguinte composición: presidente: o alcalde ou membro da corporación en quen delegue.
Vogais: concelleiro responsable do réxime interior ou membro da corporación en quen delegue; concelleiro delegado da área ou persoa en que delegue, xefe administrativo da área da praza que é obxecto de concurso ou funcionario en quen delegue e un funcionario elixido polos delegados sindicais dos traballadores. Secretario: o da corporación ou funcionario en quen delegue.
Capítulo V
Vacacións, permisos, licenzas e excedencias
Artigo 17º.-Vacacións.
As vacacións anuais retribuídas terán unha duración dun mes natural e desfrutaranse preferentemente nos meses de xuño, xullo, agosto e setembro.
Por modificación estatal e no suposto de ter completados os anos de antigüidade na Administración, terase dereito, ademais, ao desfrute dos seguintes días:
-Quince anos de servizo: un día hábil de vacacións.
-Vinte anos de servizo: dous días hábiles de vacacións.
-Vinte e cinco anos de servizo: tres días hábiles de vacacións.
-Trinta ou máis anos de servizo: catro días hábiles de vacacións.
Este dereito farase efectivo a partir do ano natural seguinte ao cumprimento da antigüidade referenciada.
Se, por necesidade do servizo o traballador non puidese desfrutar as súas vacacións nos meses sina
lados, terá dereito a fixar estas á súa elección, agás nos casos de forza maior, e a desfrutar de 37 días naturais.
Non obstante, o traballador poderá solicitar da alcaldía desfrutar as súas vacacións nun mes diferente aos sinalados no parágrafo primeiro. Poderase acceder ao solicitado, sen que iso produza dereito a desfrutar dos días adicionais, sempre e cando as necesidades do servizo o permitan.
O plan de vacacións elaborarase antes do día un de abril de cada ano para a súa negociación cos delegados sindicais.
Artigo 18º.-Permisos.
Concederanse permisos polas seguintes causas xustificadas:
a) Por nacemento ou adopción de fillos: catro días; en caso de adopción soamente un dos cónxuxes poderá desfrutar o permiso.
b) Por morte ou enfermidade grave dun familiar de primeiro grao de consanguinidade ou afinidade: catro días, se o suceso se produce na mesma localidade, e cinco se o suceso se produce en localidade distinta. Se o parentesco é de segundo grao, terase dereito a dous días menos que os sinalados anteriormente.
c) Por traslado de domicilio: dous días.
d) O funcionario cun fillo menor de nove meses terá dereito a unha hora de ausencia do traballo. Este período de tempo poderase dividir en dúas fraccións ou substituírse por unha redución de xornada en media hora.
e) Quen, por garda legal, teña ao seu cargo algún menor de seis anos ou un diminuído físico, psíquico ou sensorial, terá dereito a unha redución de xornada nun terzo ou a metade, con dedución proporcional de retribucións. Tamén se poderán acoller a este dereito os empregados públicos que teñan ao seu cargo familiares en primeiro grao que por razóns de enfermidade precisen asistencia continuada.
f) Para concorrer a exames ou probas de avaliación en centros oficiais, o día da súa realización e o necesario para concorrer a este xustificadamente.
g) Durante o tempo que duran os congresos ou reunións de carácter profesional ou sindical, coa debida xustificación e ata un máximo de 8 días ao ano, en función das necesidades do servizo.
h) Por asuntos propios, sen xustificación, 9 días ao ano, nos termos previstos na lexislación vixente.
i) Para o cumprimento dun deber público de carácter ineludible, o tempo mínimo imprescindible.
j) Logo de aviso e posterior xustificación, o funcionario terá dereito ao tempo necesario para asistir a consulta médica.
k) Os días 24 e 31 de decembro serán considerados días inhábiles para todos os traballadores do concello, debendo funcionar un retén de servizos mínimos que se atope localizable.
Artigo 19º.-Licenzas.
Concederanse as seguintes licenzas:
a) Por matrimonio, licenza de 15 días naturais ininterrompidos.
b) En caso de enviuvar, o empregado público que teña fillos menores de 6 anos ou diminuídos, que non desempeñen actividade retributiva ningunha, terán dereito a un mes natural de licenza.
c) Licenza por parto ou adopción, nos casos previstos na lexislación xeral.
d) Por asuntos propios, como se determina no artigo 68.3º da Lei da función pública galega.
Artigo 20º.-Excedencias.
Regularanse de conformidade coa lexislación vixente.
Artigo 21º.-Despedimentos.
No caso de despedimento declarado improcedente por órganos competentes, será o traballador quen opte entre a indemnización legal ou a súa readmisión.
Capítulo VI
Xornada e descanso
Artigo 22º.-Xornada laboral.
A xornada laboral será de 35 horas semanais, non terá carácter retroactivo e entrará en vigor coa publicación do convenio no BOP. Desenvolverase preferentemente en cinco días a resultas do cadro horario que se negocie cos distintos servizos, de acordo coa natureza das súas funcións. O persoal laboral municipal que curse estudos terá preferencia a elixir quenda de traballo, se tal é o sistema que se segue no seu servizo. Este dereito está suxeito á acreditación destes e á obtención duns rendementos que avaliará a comisión de control.
Artigo 23º.-Descansos.
O persoal municipal que teña xornada continuada terá dereito a desfrutar dun descanso de 20 minutos durante a súa xornada diaria, que se computará para todos os efectos como tempo de traballo efectivo.
O descanso entre xornada e xornada será como mínimo de 12 horas. E o descanso semanal ininterrompido será como mínimo de día e medio, desfrutándose preferentemente entre a tarde do sábado e o domingo.
Os días de festas, tanto do Cristo como en Santa Rita, a xornada empezará unha hora máis tarde e rematará unha hora antes.
O martes de Entroido rematará a xornada unha hora antes.
Capítulo VII
Réxime de retribucións
Artigo 24º
Os empregados de carreira só poderán ser remunerados polos conceptos establecidos na lei e nas contías que se determinen na LPXE e no convenio colectivo.
Pagas extraordinarias de produtividade: serán dúas ao ano e terán a seguinte configuración: ás retribucións básicas sumaráselle o importe do complemento de destino e do complemento específico.
Serán satisfeitas conxuntamente coas nóminas de xuño e decembro.
Artigo 25º
O persoal laboral contratado a tempo parcial será retribuído proporcionalmente baseándose nas horas traballadas.
Artigo 26º.-Gratificacións.
Establécese a prohibición, como norma xeral, de realizar traballos extraordinarios fóra da xornada normal agás as excepcións que sexan necesarias. Só se retribuirán aqueles traballos extraordinarios que fosen antes autorizados pola alcaldía ou concelleiro delegado de persoal. Quedan exceptuados da regra anterior os traballos necesarios para previr ou amañar sinistros e outros danos extraordinarios e urxentes, tendo que xustificarse neste caso, unha vez realizados, nun prazo non superior a 5 días hábiles. Cando exista a necesidade de realizar traballos extraordinarios repartiranse, se é posible, de maneira equitativa entre o colectivo afectado.
Mensualmente informaranse os representantes dos empregados de todo o que afecte as gratificacións.
O importe de hora extraordinaria será o resultante da fórmula seguinte: (salario bruto anual/xornada anual)x1,75; non incluído no salario bruto anual o percibido en concepto de horas extraordinarias.
A xornada anual que se vai considerar para este cálculo será de 1.554 horas.
Se tales traballos se realizan en horario nocturno ou festivo, as cantidades sinaladas incrementaranse nun 20%.
Artigo 27º.-Gratificación de nocturnidade.
O persoal laboral que realice a súa tarefa en horario nocturno percibirá por cada hora de traballo efectivo a seguinte gratificacións: (retribución anual/xornada anual)x0,25.
Entenderase como hora nocturna a comprendida entre as 22.00 horas e as 7.00 horas do día seguinte.
Artigo 28º.-Gratificación de festividade.
Se se traballa en domingo ou festivo, o persoal laboral municipal será recompensado cunha gratificación equivalente ao de nocturnidade.
Artigo 29º.-Traballos para outros concellos.
Se se traballa para outros concellos, recibirase a seguinte gratificación: (soldo máis trienios anual/xornada anual)x0,25.
Artigo 30º.-Revisión salarial.
As retribucións do persoal laboral para o ano 2005 son as fixadas no anexo I. As ditas cantidades actualizaranse conforme as porcentaxes fixadas na LPXE. Non obstante, no caso de que o IPC en 31 de decembro, de cada un dos anos de vixencia deste convenio, resultase superior ás previsións feitas polo Goberno, a diferenza resultante aplicarase ás retribución do persoal laboral, que será consolidable con efecto retroactivo o 1 de xaneiro dese ano.
Artigo 31º.-Retribucións en caso de baixa.
1. As enfermidades ou accidentes non laborais que impidan a normal realización da función darán dereito a licenza con plenitude de dereitos económicos. O persoal laboral terá a obriga de someterse aos controis médicos que se consideren convenientes por parte da corporación e a facilitar as visitas médicas.
2. Accidente laboral.
O traballador nesta situación cobrará a totalidade dos conceptos que lle corresponderían tal como se realizase a súa xornada normal ou, en caso de non estar previsto, a media das cantidades percibidas ao longo do ano.
Artigo 32º
A antigüidade dos traballadores determinarase mediante a aplicación do sistema previsto para os funcionarios públicos, é dicir, pola consolidación de trienios na contía correspondente a cada grupo ao que se asimila a categoría do traballador, de acordo co que na táboa correspondente se sinala.
Os traballadores que agora mesmo teñen recoñecida unha cantidade por antigüidade superior á do grupo ao que se equiparan, manterán esa de forma que non haxa diminución en ningún caso, pero non experimentarán ningunha suba na contía do trienio ou trienios que lle corresponden na actualidade ata que os trienios do resto dos traballadores da mesma categoría, polos aumentos que vaian experimentando como consecuencia das actualizacións ou revisións salariais, teñan a mesma contía que os dos anteriores. A partir dese momento, o sistema será o mesmo para todos.
Así mesmo, prodúcese a conversión da anterior antigüidade xa consolidada, de xeito que, con vixen
cia de un de xaneiro, cada traballador terá os trienios que lle correspondan segundo a táboa adxunta, que se computarán desde o seu ingreso ao servizo do concello, todo isto coas excepcións de conserxes, limpadoras e coordinador cultural, que manteñen os seus trienios xa consolidados, e conxelados do modo exposto, co fin de cumprir o principio de non mingua de retribución en ningún caso.
Táboa de equiparacións para efectos de antigüidade.
Categoría laboral
Grupo equiv. func.
Contía trienio 2000
Limpadora
E
3.950 A
Peón
E
1.862 A
Conserxe
E
3.950 A
Oficial 1ª
D
2.486 A
Oficial 2ª
D
2.486 A
Operador cine
D
2.486 A
Auxiliar administrativo
D
2.486 A
Auxiliar de biblioteca
D
2.486 A
Encargado
D
2.486 A
Coordinador cultural
B
5.415 A
Asistente social
B
4.953 A
Profesor conservatorio e e. de gaitas
B
4.953 A
Profesor gardaría
B
4.953 A
Técnico espec. gardaría
D
2.486 A
Axudante cociña
Capítulo VIII
Dereitos sociais
Artigo 33º
Créase un fondo social único tanto para o acordo como para o convenio, dotado cunha cantidade anual de 28.840,82 A non acumulables para o exercicio seguinte. Esta cantidade incrementarase todos os anos no IPC real.
Para a solicitude das axudas sociais abrirase un período comprendido entre o 1 e o 31 de decembro de cada ano, e faranse efectivas durante o primeiro trimestre do ano seguinte.
A conta da axuda do fondo social será proporcional ao tempo traballado durante o ano; en caso de que as axudas solicitadas superen a contía do fondo, este repartirase proporcionalmente.
Non se cargarán neste fondo social as contías por anticipos, primas de seguros e xubilacións anticipadas.
Artigo 34º
O concello designará ao seu cargo a defensa do traballador que como consecuencia do exercicio das súas funcións sexa obxecto de actuacións xudiciais, asumindo as custas e gastos que deriven de actuacións fronte a terceiros, incluídas fianzas, menos nos casos en que se recoñeza na sentenza dolo, culpa, neglixencia grave ou mala fe.
O tempo que o persoal laboral empregue nas actuacións xudiciais derivadas da súa función fóra da xor
nada laboral será considerado para todos os efectos como tempo de traballo efectivo.
O concello garantirá a adscrición do persoal laboral público que preste os seus servizos como condutor a un posto de traballo axeitado aos seus coñecementos, en caso de retirada temporal ou definitiva do carné de conducir, cando esta derive do exercicio das súas funcións e non exista dolo ou culpa do persoal laboral.
Artigo 35º
Por pedimento do interesado e tras o informe da comisión de control, o concello concederalles aos seus empregados anticipos de ata 4 mensualidades, cun tope máximo de 3.493,3 A, devolvéndose estes mediante deducións mensuais en nómina, sen xerar xuro ningún. O prazo para a devolución será fixado polo interesado dentro dos seguintes máximos: 14 meses para os anticipos de 1 mensualidade; 24 meses para os anticipos de 2 mensualidades; 36 meses para os de 3; 48 meses para os anticipos de 4 mensualidades. A cancelación dun anticipo antes da data de remate de devolución implicará para o interesado unha espera de 6 meses antes da concesión doutro novo anticipo.
Todo iso enténdese en función das posibilidades orzamentarias e tras o preceptivo informe da intervención municipal. A partida que o concello asignará para anticipos fíxase en 10.815,30 A anuais.
As solicitudes destes anticipos serán fundamentadas en necesidades e faranse entre o día 1 e o 31 de decembro de cada ano.
A estas cantidades, así como a todas as axudas sociais aplicaráselles a desviación real do IPC.
Artigo 36º
Establécese unha axuda por natalidade (ou adopción legal), e nupcialidade na contía de 180,27 A.
Tamén se establece unha axuda por defunción do traballador en servizo activo, na contía de 1.081,53 A, que se aboará no momento da presentación da solicitude.
Estas axudas son independentes das que poidan conceder outros organismos.
Establécese unha axuda para o empregado municipal, cónxuxe e fillos, para gastos de odontoloxía, consistente no 50% do importe da factura oficial, sen que a dita axuda poida superar a contía de 180,27 A por beneficiario.
Establécese unha axuda para o empregado municipal, cónxuxe e fillos, para gastos de oftalmoloxía (lentes ou lentes de contacto graduadas) consistente no 50% do importe da factura oficial, sen que dita axuda poida superar a contía de 180,27 A por beneficiario e só se aboará cando os gastos deriven de modificacións das condicións oculares, debidamente acreditadas, e non cando deriven de perdas ou deterioración.
Establécese unha axuda para o empregado municipal, cónxuxe e fillos, para gastos de adquisición e implantación de próteses ortopédicas, auditivas, etc., e que non sexan cubertas pola Seguridade Social ou seguro de accidentes, sempre e cando non aparezan recollidas nas epígrafes anteriores. A dita axuda será do 50% da factura oficial e non poderá superar a contía de 144,20 A, ano por beneficiario.
As facturas deberán ser orixinais. A estas cantidades, así como a todas as axudas sociais aplicaráselles a desviación real do IPC.
Artigo 37º
O concello formalizará un seguro de cobertura das posibles responsabilidades civís de todo o persoal que preste os seus servizos nel, polos actos que realicen por razón do seu traballo. Este seguro será concertado cunha casa especializada e na súa determinación será oída a comisión de control.
Artigo 38º
Establécese unha axuda para os empregados públicos que cursen estudos en centros de ensino oficial, consistente no 100% do importe da matrícula. Esta axuda enténdese para estudos relacionados co seu posto de traballo. En caso de materias repetidas, non asistirá tal dereito. Esta axuda é incompatible con calquera outra que teña a mesma finalidade. Así mesmo, establécese unha axuda de escolaridade que percibirá o persoal laboral público en servizo activo e por cada fillo matriculado en centro de ensino oficial e polas contías seguintes: ensino infantil e primario 144,20 A/ano; ESO, FP e acceso á universidade: 216,30 A ano; universidade ou escola técnica: 432,61 A/ano.
Tamén se establece unha axuda para sufragar os gastos de fillos menores de 3 anos de 28,84 A/mes.
A estas cantidades, así como a todas as axudas sociais aplicaráselles a desviación real do IPC.
Artigo 39º
O persoal laboral público con cónxuxe ou fillo en situación de minusvalidez, incapacidade absoluta ou parcial superior ao 33% e que non realice traballos retribuídos, percibirá mensualmente a cantidade de 135,96 A salvo que perciba pensión de minusvalidez ou incapacidade de organismo oficial, superior ao 75% do SMI.
Artigo 40º
O concello subscribirá un seguro coas seguintes coberturas: morte ou invalidez permanente total, invalidez permanente absoluta e grande invalidez, ata os 65 anos, sempre e cando neste último suposto o traballador afectado non poida ser destinado a outro posto dentro dos existentes no concello, por calquera causa, durante as 24 horas do día, cobertura nacional e capital asegurado de 36.051,02 A. Este seguro será concertado cunha casa especializada e na súa determinación será escoitada a comisión de control. O prazo para a súa concertación será de tres meses desde
a publicación do convenio; mentres tanto prorrogarase o anterior ata que o novo produza efectos.
A estas cantidades aplicaráselles a desviación real do IPC.
Artigo 41º
Crearase un fondo de pensións para traballadores fixos, fixos descontinuos e interinos. O concello achegará 6.000 A no ano 2005, 9.000 A no ano 2006 e 0,5% da masa total retributiva no 2007 e seguintes e fará a súa repartición de xeito lineal entre os traballadores.
Artigo 42º
O concello garantirá, en todo caso, o quebranto de moeda, sempre que non exista dolo ou culpa grave no traballador.
Artigo 43º
Todo aquel traballador que prestase servizos no Concello do Barco de Valdeorras, durante 25 anos percibirá, ao momento do cumprimento destes e por unha soa vez e en concepto de premio á constancia, a cantidade de 4.326,32 A e 15 días de licenza. A esta cantidade, así como a todas as axudas sociais aplicaráselles o incremento real do IPC.
Calquera empregado que se xubilase antes dos 25 anos de servizos pero que teña máis de 20 traballados no Concello do Barco de Valdeorras percibirá polo mesmo concepto e no momento de xubilarse, a cantidade de 2.523,56 A. A estas cantidades aplicaráselles o incremento real do IPC.
Artigo 44º.-Xubilación anticipada.
Os empregados municipais terán dereito a percibir unha prima por xubilación voluntaria anticipada de acordo coa seguinte escala: aos 64 anos: 3.605, 10 A; aos 63 anos correpóndenlles 7.003,81 A; 62 anos: 10.815,30 A; aos 61 anos: 17.420,42 A, e os 60 anos: 26.630,62 A. A esta cantidade, así como a todas as axudas sociais aplicaráselles a desviación real do IPC. Esta prima poderá ser efectiva por pedimento do solicitante nun ou en varios prazos.
O concello comprométese a cubrir todas as vacantes que se produzan no seu cadro de persoal como consecuencia de xubilacións anticipadas, unha vez que teña feita a clasificación dos postos de traballo prevista na cláusula adicional a) deste convenio.
Capítulo IX
Saúde laboral
Artigo 45º
O concello constituirá nesta entidade un servizo de medicina de empresa e un comité de seguridade e saúde.
Artigo 46º
O servizo de medicina de empresa, nunha primeira fase, estará constituído por un médico que controle as baixas por enfermidade e todo o relacionado coas
condicións médico-sanitarias dos empregados públicos, colaborando directamente co comité de seguridade e saúde. Este tipo de asistencia poderá ser concertada.
Artigo 47º
Con carácter xeral anualmente efectuaráselles un recoñecemento médico a todos os empregados públicos, do que se lles deberá dar coñecemento. Quedará ao xuízo do servizo médico o tipo de recoñecemento a que deba someterse o persoal laboral. Este recoñecemento, que será voluntario, realizarase preferentemente na xornada laboral.
Poderánselle realizar tamén revisións periódicas e específicas ao persoal que realice unha actividade que a faga conveniente.
Ademais do recoñecemento voluntario, os maiores de 50 anos poderán solicitar, con carácter voluntario, a realización dun exame cardiovascular.
Artigo 48º
O comité de seguridade e saúde é instrumento legal ao servizo do concello para o cumprimento das prescricións legais nesta materia.
Artigo 49º
Estará constituído por dous representantes do grupo de goberno e dous dos traballadores (un funcionario e un laboral), e como presidente o concelleiro de réxime interior ou persoa en quen delegue.
Artigo 50º
As súas funcións serán:
a) Promover o coñecemento e a observancia da normativa nesta materia.
b) Coñecer e recibir información dos riscos profesionais.
c) Estudar as situacións de perigosidade, accidentes ocorridos, analizar as súas causas e realizar propostas motivadas de prevención.
d) Confeccionar un ficheiro de locais do concello e estudar as súas condicións de seguridade e salubridade, para o que deberá contar co máximo apoio da corporación.
e) Realizar campañas de mentalización e prevención de accidentes.
f) Poñer en coñecemento dos órganos competentes as situacións de perigosidade e risco que se produzan de xeito eventual e con carácter de urxencia.
g) Promover a paralización profesional de traballos ante a presenza dun risco grave e inminente.
h) Realizar plans de evacuación.
i) Estudo do tipo e número de uniformes.
Artigo 51º
A competencia do comité de seguridade e saúde abrangue todos os centros de traballo propios ou dependentes do concello.
As conclusións deste comité trasladaranse á comisión de control.
Artigo 52º
O concello proporcionará uniformes de traballo en concordancia co posto e a función que se realice. O comité de seguridade e saúde informará antes sobre esta materia. Só terán dereito a uniforme os postos de traballo que exixan un vestiario especial.
Artigo 53º
Cada centro de traballo contará imperativamente cos medios precisos de primeiros auxilios en perfectas condicións de utilización en todo momento.
Artigo 54º
Os membros do comité de seguridade e saúde disporán do tempo necesario para asistiren ás reunións ou para realizaren os cometidos sinalados polo propio comité. O réxime de control será o mesmo que para o comité de empresa ou delegados de persoal.
Capítulo X
Dereitos sindicais
Artigo 55º
A corporación e os representantes legais dos empregados comprométense a desenvolver as condicións que permitan o pleno exercicio da liberdade sindical.
Artigo 56º
A representación do persoal desenvolverase de conformidade co Estatuto dos traballadores e a Lei orgánica de liberdade sindical e cantas disposicións desenvolvan esta materia.
Artigo 57º
É competencia dos representantes dos empregados a defensa dos intereses xerais e específicos dos empregados públicos, e en particular, a negociación das súas condicións salariais, sociais e sindicais. Os representantes dos empregados deberán ser informados:
a) Das cuestións que afecten o persoal e vaian ser tratadas na comisión informativa de persoal. Enviarase orde do día e acta da reunión anterior. Permitirase na devandita comisión a presenza dos representantes legais dos empregados, para que expoñan as súas opinións, pero non estarán presentes na deliberación e votación.
b) Darase audiencia en materia de sancións e expedientes disciplinarios.
c) Informarase dos contratos de conformidade coa lexislación vixente.
d) Da asignación de complementos, gratificacións, honores e distincións.
Artigo 58º
Os representantes dos empregados terán a capacidade xurídica que o ordenamento xurídico lles outorga para o exercicio das accións administrativas ou xudiciais que procedan, no ámbito das súas competencias.
Artigo 59º
Os representantes dos empregados deberán ser consultados preceptivamente en relación cos cambios de horarios e quendas, agás modificacións transitorias, así como na reestruturación do cadro de persoal e reorganización deste.
Artigo 60º
Recoñécese o dereito de folga, de conformidade coa Constitución, e a súa normativa de desenvolvemento, ben que as partes se comprometen a exercelo en último caso.
Artigo 61º
Os representantes legais dos empregados non poderán ser discriminados na súa promoción profesional ou económica. Ningún deles pode ser trasladado nin sancionado durante o exercicio das súas funcións, nin dentro do ano seguinte á expiración do seu mandato, por motivos sindicais.
Cada un dos membros dos órganos de representación, así como o secretario xeral da sección respectiva e os delegados sindicais disporán de 18 horas mensuais para realización das súas actividades, coas seguintes especificacións:
a) Quedan fóra de cómputo as empregadas en negociación colectiva ou por proposta da Administración.
b) A comunicación do seu uso realizarase con 24 horas de antelación, 48 horas se se ten traballo a rolda, ante o Servizo de Réxime Interior e no propio servizo. No caso de que non se poida facer así, respectaranse as necesidades do servizo, pasando posteriormente notificación a réxime interior.
c) Tamén, coa antelación que sexa posible, os membros de comisión negociadoras comunicarán nos seus servizos as devanditas ausencias.
d) Mensualmente poderanse acumular as horas dos empregados presentes nos distintos órganos de representación, así como as do delegado da sección sindical, nun ou varios dos compoñentes das seccións sindicais, dando coñecemento diso con antelación suficiente á dirección de persoal, con expresión de quen acumula, de quen procede e sempre por decisión do sindicato ao que pertenzan.
Artigo 62º
As reunións nos centros de traballo autorízanse fóra da xornada laboral, agás o acordo en contrario. Neste caso concederanse autorizacións ata un máximo de 36 horas anuais: destas, 15 horas corresponderán ás seccións sindicais e o resto ao comité de empresa. En calquera caso, a realización de reunións non prexudicará a prestación dos servizos públicos e procurarase que coincida coa entrada ou saída dos empregados.
Artigo 63º
Os representantes dos empregados públicos desde concello están obrigados expresamente a:
a) Cumprir e respectar o pactado e negociado coa corporación.
b) Desenvolver labores de estudo e asistencia ao labor sindical.
c) Notificarlle á corporación calquera cambio de membros que se produza no seu seo.
Artigo 64º
Calquera conflito colectivo que xurda no ámbito desde convenio requirirá, para a súa consideración de licitude, o previo coñecemento da comisión de control, que deberá arbitrar a solución do conflito. No caso de que non se chegue a unha solución, a comisión poderá determinar as condicións e persoas que someterán a arbitraxe a cuestión controvertida. Tamén se poderá acudir ás vías da Lei 7/1990 e a outras vías legais que poidan ser de aplicación.
Capítulo XI
Formacion profesional
Artigo 65º
O persoal laboral público poderá acceder á realización de calquera curso relacionado co seu posto de traballo convocado polo concello ou calquera outro organismo, respectándose o principio de igualdade de oportunidades. A asistencia aos cursos terase en contra para a promoción profesional, sempre e cando se expida certificación que amose o aproveitamento das materias impartidas. Anualmente elaborarase un programa destinado á formación permanente do persoal laboral público pola comisión de control.
Capítulo XII
Réxime disciplinario
Artigo 66º
O réxime disciplinario e o procedemento para a imposición de sancións, con plena observancia e en defecto do disposto no Estatuto dos traballadores e demais lexislación laboral que sexa de aplicación, será o previsto para os funcionarios da Administración local da Comunidade Autónoma de Galicia.
Cláusulas adicionais
a) O concello comprométese a realizar unha clasificación de postos de traballo ao longo da vixencia desde convenio regulador.
b) O calendario laboral anual, as vacacións e o calendario escolar do conservatorio de música e da escola de gaitas virán determinados polas ordes da Consellería de Educación e Ordenación Universitaria que regulan o funcionamento dos conservatorios públicos de música.
c) O persoal adscrito ás brigadas realizará a xornada laboral continuada entre as 8.00 e as 15.00 horas, adiantándose este horario nunha hora nos meses de xuño, xullo e agosto.
d) Táboa salarial.
Categoría
Salario/mes
Paga extra
Total A.00
Peón *
155.325 A
155.325 A
2.174.550 A
Limpadora
155.325 A
155.325 A
2.174.550 A
Conserxe*
156.920 A
156.920 A
2.196.880 A
Peón especialista*
156.920 A
156.920 A
2.196.880 A
Oficial 1ª*
173.152 A
173.152 A
2.424.128 A
Oficial 2ª*
172.941 A
172.941 A
2.421.174 A
Operador cine*
172.941 A
172.941 A
2.421.174 A
Auxiliar administrat.
179.306 A
179.306 A
2.510.284 A
Auxiliar biblioteca
179.306 A
179.306 A
2.510.284 A
Encargado
179.988 A
179.988 A
2.519.832 A
Coordin. cultural
284.795 A
284.795 A
3.987.130 A
Asistente social
284.795 A
284.795 A
3.987.130 A
Prof. conse. e e. gaitas
252.802 A
252.802 A
3.539.228 A
Mestra gardaría
198.293 A
198.293 A
2.776.102 A
Técnico espec. gardería
172.942 A
172.942 A
2.421.188 A
Axudante de cociña
124.259 A
124.259  A
1.739.626 A
As seguintes categorías verán incrementadas as súas retribucións a partir do 1 de xaneiro de 2001 e ata o 31 de decembro de 2005 nas seguintes cantidades:
Peón, conserxe e subalterno en 1.514,55 A, distribuídos en 14 mensualidades de 21,64 A durante 5 anos, que se aplicará ás táboas salariais unha vez revisados co IPC de cada ano.
Oficial de 1ª, 2ª, operador de cine, encargado en 1.766,98 A, distribuídas en 14 mensualidades de 25,24 A, durante 5 anos, que se aplicará ás táboas salariais unha vez revisados co IPC de cada ano.
e) As retribucións mensuais correspondentes ao desempeño de cargos directivos do conservatorio de música e da escola de gaitas serán: dirección (228,33 A), xefatura de estudos (228,33 A) e secretaría (228,33 A).
f) Independentemente do anterior, a todos os traballadores laborais incrementaráselles a súa retribución na porcentaxe que marquen os orzamentos do Estado.
g) Os uniformes de traballo daqueles traballadores que teñan dereito a eles seranlles entregados cada seis meses.
Cláusula adicional
a) O concello asume o compromiso de fomentar o emprego público así como o compromiso de cubrir todas as vacantes de forma fixa mediante a correspondente oferta pública de emprego, así como o compromiso de orzar nos orzamentos de 2005 a cantidade de 30.000 A para sacar a concurso a realización da RPT.
b) Os métodos de provisión, selección e cantas probas sexan necesarias xuntaranse ao posto que se vai cubrir, e serán similares ás realizadas na Xunta de Galicia para o persoal funcionario e laboral, e tendo en conta o acordo regulador e o convenio colectivo do Concello do Barco de Valdeorras.
A entrada en vigor deste convenio está supeditada en todo caso á súa aprobación polo Pleno da Corporación municipal, así como ao cumprimento do resto de disposicións ao respecto vixentes no ordenamento xurídico.
O Barco de Valdeorras, 1 de abril de 2005.
Categoría laboral
Grupo equiv. func.
Contía trienio 2004
Contía trienio 2005
Limpadora
E
13,56 A
13,56 A
Peón
E
12,20 A
12,38 A
Conserxe
E
23,74 A
23,74 A
Oficial 1ª
D
16,26 A
16,50 A
Oficial 2ª
D
16,26 A
16,50 A
Operador cine
D
16,26 A
16,50 A
Auxiliar administrativo
D
16,26 A
16,50 A
Auxiliar de biblioteca
D
11,31 A
11,31 A
Encargado
D
16,26 A
16,50 A
Coordinador cultural
B
32,42 A
32,89 A
Asistente social
B
32,42 A
32,89 A
Profesor conservatorio e e. de gaitas
B
32,42 A
32,89 A
Profesor gardaría
B
32,42 A
32,89 A
Técnico espec. gardaría
D
16,26 A
16,50 A
Axudante cociña
E
10,45 A
10,61 A
e) Táboa salarial persoal laboral 2005.
Categoría
Salario 2004
2,00% Lei OXE
Aumento convenio
Actualiz. IPC 2004
Salario actualizado
Total anual 2005
Encargado
1.338,42 A
26,77 A
25,24 A
16,06 A
1.406,49 A
16.690,86 A
Aux. adtvo.
1.228,02 A
24,56 A
14,74 A
1.267,32 A
17.742,48 A
Aux. biblioteca (24 horas semanais)
842,07 A
16,84 A
10,10 A
869,02  A
12.166,28 A
Conserxe
1.165,35 A
23,21 A
21,64 A
13,98 A
1.224,28 A
17.139,92 A
Oficial 1ª
1.291,59 A
25,83 A
25,24 A
15,50 A
1.358,16 A
19.014,24 A
Oficial 2ª
1.290,16 A
25,80 A
25,24 A
15,48 A
1.356,69 A
18.993,66 A
Peón
1.154,43 A
23,09 A
21,64 A
13,85 A
1.213,01 A
16.982,14 A
Peón especialis.
1.154,43 A
23,09 A
21,64 A
13,85 A
1.213,01 A
16.982,14 A
Limpadora (20 horas semana)
607,87 A
12,16 A
7,29 A
627,32 A
8.782,48 A
Asistente social
1.950,49 A
39,01 A
23,41  A
2.012,91 A
28.180,74 A
Prof. cons.
1.731,38 A
34,63 A
20,78 A
1.786,78 A
25.014,92 A
C. cultural
1.950,49 A
39,01 A
23,41 A
2.012,91 A
28.180,74 A
Oper. cine
1.290,16 A
25,80 A
25,24 A
15,48 A
1.356,69 A
18.993,66 A
Prof. gardaría
1.358,05 A
27,16 A
16,30 A
1.401,51 A
19.621,14 A
Tec. espec. gardaría
1.184,43 A
23,69 A
14,21 A
1.222,33 A
17.112,62 A
Axte. cociña (30 horas semanais)
851,02 A
17,02 A
10,21 A
878,25 A
12.295,5 A